ขอแจม
&#8220;รื่นวดี สุวรรณมงคล&#8221; อธิบดีกรมบังคับคดี ต่อสายตรง &#8220;รังสรรค์ ศรีวรศาสตร์&#8221; ปลัดกระทรวงการคลัง ขอร่วมแจมงาน &#8220;มหกรรมสินเชื่อแบงก์รัฐและนาโนไฟแนนซ์&#8221; หรือ &#8220;SFIs Expo&#8221; ระหว่างวันที่ 27-28 มิ.ย. 2558 นี้ ที่จัดพร้อมกันทั้งในกรุงเทพฯและต่างจังหวัดรวม 5 แห่ง คือ กรุงเทพฯ เชียงใหม่ อุดรธานี ระยอง และหาดใหญ่
19 มิ.ย. 2558

“รื่นวดี สุวรรณมงคล” อธิบดีกรมบังคับคดี ต่อสายตรง “รังสรรค์ ศรีวรศาสตร์” ปลัดกระทรวงการคลัง ขอร่วมแจมงาน “มหกรรมสินเชื่อแบงก์รัฐและนาโนไฟแนนซ์” หรือ “SFIs Expo” ระหว่างวันที่ 27-28 มิ.ย. 2558 นี้ ที่จัดพร้อมกันทั้งในกรุงเทพฯและต่างจังหวัดรวม 5 แห่ง คือ กรุงเทพฯ เชียงใหม่ อุดรธานี ระยอง และหาดใหญ่
ไฮไลต์งานนี้ กระทรวงการคลังระดมให้สถาบันการเงินเฉพาะกิจของรัฐคัดสรรผลิตภัณฑ์การเงินทั้งเงินฝากและสินเชื่อ เพื่อให้ประชาชนผู้มีรายได้น้อยและยากจนได้เข้าถึงบริการทางการเงิน
แต่อย่าแปลกใจว่างานนี้ “กรมบังคับคดี” เกี่ยวอะไรกับ “กระทรวงการคลัง” เรื่องนี้มีอยู่ว่า กรมบังคับคดีได้เสนอตัวจะขอมาตั้งบูธ “ศูนย์ไกล่เกลี่ยลูกหนี้” ไปร่วมให้บริการด้วย เผื่อลูกหนี้รายใดมีปัญหากับเรื่องหนี้สินถูกสถาบันการเงินของรัฐฟ้องร้องอยู่ระหว่างการดำเนินคดี ก็สามารถที่จะมาขอคำปรึกษาได้เลย  
ที่ผ่านมากรมบังคับคดีได้เซ็นเอ็มโอยูกับเอสเอ็มอีแบงก์และไอแบงก์ไปแล้ว จัดพ่วงงานกันไปเลย ทำให้งานนี้ครบวงจรสุดๆ  ทั้งฝาก ทั้งกู้ และมีคนช่วยเจรจาไกล่เกลี่ยหนี้